stanford-oval/wikipedia huggingface dataset:
Irma Tapio

| Irma Tapio |
| --- | --- |
 Pirkan neidot -kansanlauluyhtye vuonna 1965. Vasemmalta Maija Vikman, Pirjo Nallikari, Irma Tapio ja Pirkko-Liisa Lampela.
Henkilötiedot
Syntynyt: 23. huhtikuuta 1946 (ikä 78) Tornio
Kansalaisuus:   Suomi
Sukulaiset:  Nina Tapio (tytär)
Muusikko
Laulukielet:  Suomi
Tyylilajit:  iskelmä
  [ Muokkaa Wikidatassa ] [ ohje ]  
Irma Birgitta Tapio, o.s. Niemi (s. 23. huhtikuuta 1946 Tornio) on suomalainen laulaja, joka aloitti julkisen esiintymisensä Markus-sedän lastentunneilla radiossa jo 1950-luvulla. Tapio kuuluu yhtenä jäsenenä yhtyeeseen Pirkan neidot (muut jäsenet Pirkkoliisa Tikka, Pirjo Nallikari [nyk. Latvala] ja Maija Vikman [nyk. Salo]).
Irma Tapio on laulanut taustalaulajana monilla levytyksillä. Hän on laulanut myös mainos- ja elokuvamusiikkia. Tunnetuimpia näistä ovat Uuno Turhapuro -tunnusmusiikki (yhdessä Monica Aspelundin kanssa) sekä Speden elokuvan Noin seitsemän veljestä laulu "Kaikki leikkimöikkelöi ja koikkeloi".
Tapio on osallistunut moniin Syksyn säveliin ja Euroviisuihin taustakuorolaisena. Tapio osallistui 1976 Fredin kanssa Eurovision laulukilpailun finaaliin Haagissa kappaleella "Pump Pump" ja lauloi myös Pariisissa vuonna 1978 Seija Simolan taustakuorossa. Tapio on vaikuttanut myös lauluyhtye Lasasissa, joka esitti Syksyn sävel -kilpailussa Erik Lindströmin kappaleen "Kumpaa tietä kuljet?" 1971. Yhtyeessä olivat mukana lisäksi Monica Aspelund, Pentti Lasanen ja Martti Metsäketo.
Tapio on kuulunut myös lauluyhtye Finnjet Singersiin (Tapio, Maija Hapuoja, Martti Metsäketo ja Pentti Lasanen), joka teki usealla kielellä Finnjet-laivan tunnusmusiikin. 1987 perustettiin Fantastic Four -lauluyhtye (muut jäsenet Marjo-Riitta Kervinen, Martti Metsäketo ja Kai Hyttinen, jonka tilalle 1990 tuli Arto Alaspää), joka taustalaulujen ohella keikkaili Suomen festivaalien lisäksi myös ulkomailla.
Irma Tapio oli lähes parikymmentä vuotta Helsingin Kaupunginteatterin lauluavustajana musikaaleissa. Hän on ollut mukana monissa kuoroissa, mm. Radion Sinfoniakuorossa ja Savonlinnan Oopperakuorossa. Vuodesta 1997 hän on myös toiminut managerina Adiemus Singers -yhtyeelle, joka on esiintynyt ympäri maailmaa Karl Jenkinsin johdolla. Hän on myös toiminut AiA-yhtyeen managerina.
The Sixties Blondies (Eeva-Leena Pokela, Kati Borg-Penttilä ja Irma Tapio) esittää 60-luvun ”tyttöyhtyemusaa” ja on syntynyt Back to the Sixties -yhdistyksen toiminnassa, kuten Sixties' Singerskin. Siinäkin laulaa IrmaTapio. Keväällä 2015 perustetussa Kodinkynttilät triossa laulavat Sonja Lumme, Monna Kamu ja Irma Tapio.
Kun Kodinkynttilöiden liekki sammui, perustettiin trio Donnat, jossa laulavat Sonja Lumme, Eija Kantola ja Irma Tapio
Myös Irma Tapion tytär Nina Tapio on tunnettu laulaja.
Diskografia

Autio talo (1966)
Iso lintu merikotka (1966)
Folkkis kokoomalevy (1967)
Eino Virtasen kuorolevy
Hopoti hopoti (1976)
Ihmiseltä ihmiselle (1978)
Fantastic Four (1992)
Fantastic Four: Jouluiloa (2002)
Aiheesta muualla

Irma Tapion esitystuotanto Suomen äänitearkistossa (1901–1999)
Pump pump -kappale Ylen Elävässä arkistossa
Isaac Fortelius

Isaac Fortelius (noin 1722 Kalajoki – 15. marraskuuta 1783 Kemi) oli suomalainen kirkkoherra ja kansanrunouden kerääjä.
Forteliuksen vanhemmat olivat Kalajoen nimismies Erik Fortell (k. 1749) ja hänen ensimmäinen puolisonsa Maria Schönberg. Hän pääsi ylioppilaaksi 1741 ja opiskeli sitten Turun akatemiassa. Fortelius valmistui filosofian kandidaatiksi 1750, maisteriksi 1751 ja hänet vihittiin papiksi 1750.
Fortelius oli Paltamon kappalaisena vuodesta 1750 ja Kemin kirkkoherrana vuodesta 1773. Hänestä tuli lääninrovasti 1775. Paltamossa asuessaan Fortelius keräsi paikallista kansanrunoutta kokoelmaksi jonka hän myöhemmin luovutti Henrik Gabriel Porthanin käyttöön.
Fortelius oli naimisissa Paltamon kappalaisen Isak Siniuksen (k. 1747) lesken Elisabet Groenin (k. 1771) kanssa.
Teoksia

Wälförtient äreminne, öfwer kyrckioherden i Paldamo, herr mag. Erich Munselius, hwars lekamen til sitt hwilorum den 3. martii 1751. i Paldamo kyrckia beledsagades. Åbo : tryckt hos directeuren, Kongl. acad. och stadsens boktr. i stor-förstendömet Finnland, Jacob Merckell, 1751
Isiah Kiplangat Koech

| Mitalit | Mitalit | Mitalit |  |
| --- | --- | --- | --- |
|  Isiah Kiplangat Koech (vas.) Lontoon olympialaisissa 2012 |  Isiah Kiplangat Koech (vas.) Lontoon olympialaisissa 2012 |  Isiah Kiplangat Koech (vas.) Lontoon olympialaisissa 2012 |  |
Maa:   Kenia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Moskova 2013 | 5 000 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 5 000 metriä |  |
Isiah Kiplangat Koech (s. 19. joulukuuta 1993) on kenialainen kestävyysjuoksija. Koech saavutti pronssia 5 000 metrillä Moskovan MM-kilpailuissa 2013. Lisäksi Koech sijoittui 5 000 metrillä viidenneksi Lontoon olympialaisissa 2012 ja neljänneksi Daegun MM-kilpailuissa 2011. Glasgow'n Kansainyhteisön kisoissa 2014 hän sai samalla matkalla hopeaa. Hän voitti alle 18-vuotiaiden maailmanmestaruuden 3 000 metrillä 2009. Koechin ennätys 5000 metrillä on 12.48,64 ja 10000 metrillä 27.17,03.
Itä-Yhdysvaltain Grand Prix 1986

|  Itä-Yhdysvaltain Grand Prix 1986  |
| --- | --- |
Päivämäärä:  22. kesäkuuta 1986
Sijainti:  Detroitin katurata
Ratatyyppi:  Katurata
Palkintokoroke
Voittaja:   Ayrton Senna   (Lotus)
Itä-Yhdysvaltain Grand Prix oli Formula 1 -sarjan osakilpailu, joka ajettiin 22. kesäkuuta 1986 Detroitin katuradalla. Kilpailun voitti paalupaikalta lähtenyt Ayrton Senna. Voitto oli hänelle kauden toinen ja uran neljäs.
Kilpailu tunnettiin myös nimellä Detroitin Grand Prix.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 12 |  Ayrton Senna | Lotus-Renault | 63 | 1:51'12.847 | 1 | 9 |
| 2 | 26 |  Jacques Laffite | Ligier-Renault | 63 | + 31.017 | 6 | 6 |
| 3 | 1 |  Alain Prost | McLaren-TAG | 63 | + 31.824 | 7 | 4 |
| 4 | 27 |  Michele Alboreto | Ferrari | 63 | + 1'30.936 | 11 | 3 |
| 5 | 5 |  Nigel Mansell | Williams-Honda | 62 | + 1 krs. | 2 | 2 |
| 6 | 7 |  Riccardo Patrese | Brabham-BMW | 62 | + 1 krs. | 8 | 1 |
| 7 | 11 |  Johnny Dumfries | Lotus-Renault | 61 | + 2 krs. | 14 |   |
| 8 | 14 |  Jonathan Palmer | Zakspeed | 61 | + 2 krs. | 20 |   |
| 9 | 4 |  Philippe Streiff | Tyrrell-Renault | 61 | + 2 krs. | 18 |   |
| 10 | 8 |  Derek Warwick | Brabham-BMW | 60 | + 3 krs. | 15 |   |
| Kesk. | 17 |  Christian Danner | Arrows-BMW | 51 | Sähköt | 19 |   |
| Kesk. | 25 |  René Arnoux | Ligier-Renault | 46 | Onnettomuus | 4 |   |
| Kesk. | 18 |  Thierry Boutsen | Arrows-BMW | 44 | Onnettomuus | 13 |   |
| Kesk. | 23 |  Andrea de Cesaris | Minardi-Motori Moderni | 43 | Vaihdelaatikko | 23 |   |
| Kesk. | 6 |  Nelson Piquet | Williams-Honda | 41 | Onnettomuus | 3 |   |
| Kesk. | 28 |  Stefan Johansson | Ferrari | 40 | Sähköt | 5 |   |
| Kesk. | 19 |  Teo Fabi | Benetton-BMW | 38 | Vaihdelaatikko | 17 |   |
| Kesk. | 16 |  Eddie Cheever | Lola-Ford | 37 | Ohjaus | 10 |   |
| Kesk. | 15 |  Alan Jones | Lola-Ford | 33 | Ohjaus | 21 |   |
| Kesk. | 22 |  Allen Berg | Osella-Alfa Romeo | 28 | Sähköt | 25 |   |
| Kesk. | 3 |  Martin Brundle | Tyrrell-Renault | 15 | Sähköt | 16 |   |
| Kesk. | 21 |  Piercarlo Ghinzani | Osella-Alfa Romeo | 14 | Turbo | 22 |   |
| Kesk. | 2 |  Keke Rosberg | McLaren-TAG | 12 | Voimansiirto | 9 |   |
| Kesk. | 20 |  Gerhard Berger | Benetton-BMW | 8 | Moottori | 12 |   |
| Kesk. | 24 |  Alessandro Nannini | Minardi-Motori Moderni | 3 | Turbo | 24 |   |
| Kesk. | 29 |  Huub Rothengatter | Zakspeed | 0 | Sähköt | 26 |   |
Lähde:
Abdul Jalil

Syed Abdul Jalil Waiz (s. 17. syyskuuta 1992) on afganistanilainen sulkapalloilija. Hän aloitti ammattilaisuransa jo 14-vuotiaana ja voitti maansa mestaruuden ensimmäistä kertaa vuonna 2006. Jalil osallistui juniorien Aasian-mestaruuskilpailuihin vuosina 2005 ja 2007 ja oli maansa ensimmäinen IBF-rankingiin päässyt pelaaja ollessaan listan 480. sijalla toukokuussa 2008.
Isidor Niflot

| Mitalit> Maa:   Yhdysvallat.Miesten vapaapaini. Olympialaiset  | Mitalit> Maa:   Yhdysvallat.Miesten vapaapaini. Olympialaiset  | Mitalit> Maa:   Yhdysvallat.Miesten vapaapaini. Olympialaiset  | Maa:   Yhdysvallat> Miesten vapaapaini. |
| --- | --- | --- | --- |
|  Kultaa | St. Louis 1904 | 56,7 kg |  |
Isidor Gadar "Jack" Niflot  (s. 16. huhtikuuta 1881 – 29. toukokuuta 1950) oli yhdysvaltalainen vapaapainija ja olympiavoittaja. Hän voitti kultaa Saint Louisin olympialaisissa 1904 alle 56,7-kiloisten sarjassa. Sarjan finaalissa Niflot kukisti maanmiehensä August Westerin.
764

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Tapahtumia

Maurizio Galbaio nimitettiin Venetsian dogeksi.
Kuolleita

Bregowine, Canterburyn arkkipiispa.
Jeanne-Marie Darré

Jeanne-Marie Darré
Jeanne-Marie Darré (30. heinäkuuta 1905 Givet – 26. tammikuuta 1999 Pariisi) oli ranskalainen pianisti.
Darré sai varhaista opetusta äidiltään. Tämän jälkeen hän opiskeli Pariisin konservatoriossa Marguerite Longin ja Isidore Philippin johdolla. Lisäksi hän sai ohjausta Gabriel Faurélta, Camille Saint-Saënsilta ja Maurice Ravelilta. Darré piti ensimmäisen esiintymisensä 14-vuotiaana ja teki ensimmäiset äänityksensä kaksi vuotta myöhemmin. Pariisissa hän esiintyi ensimmäisen kerran 20-vuotiaana. Vuonna 1926 hän esitti yksittäisessä konsertissa kaikki Saint-Saënsin viisi pianokonserttoa Orchestre Lamoureux’n kanssa. Darré keskittyi esiintymään pitkälti Euroopassa ja aloitti esiintymisen Amerikassa vasta vuonna 1962. Hän teki Carnegie Hall -debyyttinsä esittämällä Saint-Saënsin pianokonserton nro 2.
Darré sai vuonna 1966 Kunnialegioonan upseerin arvon. Vuosi myöhemmin hänestä tehtiin Ordre des Arts et des Lettres’n Chevalier. Darré tuli tunnetuksi varsinkin Frédéric Chopinin ja Franz Lisztin sävellysten tulkitsijana. Lisäksi hän äänitti muun muassa Vincent d’Indyn teoksia.
Ahvenusjärvi (Padasjoki)

| Ahvenusjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°19′14″N, 25°14′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Kosojokeen 
Järvinumero:  14.221.1.012
Mittaustietoja
Pinnankorkeus:  130,3 m  
Pituus:  280 m  
Leveys:  180 m  
Rantaviiva:  0,827 km  
Pinta-ala:  3,066 ha  
Saaria:  1 
 fiAhvenusjärvi 
Ahvenusjärvi  on Päijät-Hämeessä Padasjoella Nyystölän kylän lähellä sijaitseva järvi.
Maantietoa

Järven pinta-ala on 3,1 hehtaaria, se on 300 metriä pitkä ja 200 metriä leveä. Järvellä on kartan mukaan yksi saari.  Sen rantaviivan pituus on 850 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 130,3 metriä mpy.
Abdul Hamid (maahockeypelaaja, 1927)

| Mitalit | Mitalit | Mitalit |  |
| --- | --- | --- | --- |
|  Pakistanin maajoukkueen kapteeni Abdul Hamid seisoo palkintokorokkeella vuoden 1960 olympialaisissa. |  Pakistanin maajoukkueen kapteeni Abdul Hamid seisoo palkintokorokkeella vuoden 1960 olympialaisissa. |  Pakistanin maajoukkueen kapteeni Abdul Hamid seisoo palkintokorokkeella vuoden 1960 olympialaisissa. |  |
Maa:   Pakistan
Miesten maahockey
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 |  |  |
|  Hopeaa | Melbourne 1956 |  |  |
Abdul Hamid (7. tammikuuta 1927 Bannu, Brittiläinen Intia – 11. heinäkuuta 2019 Rawalpindi) oli pakistanilainen maahockeypelaaja ja olympiavoittaja.
Hamid kuului Pakistanin miesten maajoukkueen kokoonpanoon neljissä kesäolympialaisissa: Lontoossa 1948 ja Helsingissä 1952 maa sijoittui neljänneksi, Melbournessa 1956 se saavutti hopeaa ja lopulta Roomassa 1960 kultaa. Yhteensä Hamid teki olympiatasolla 15 maalia joista kahdeksan Roomassa. Hänen veljensä Abdul Rashid oli myös maahockeypelaaja ja olympiavoittaja.
Hamid kuoli 92-vuotiaana rawalpindilaisessä sairaalassa 11. heinäkuuta 2019. Hän oli joutunut sairaalahoitoon kotonaan kaatumisesta aiheutuneen keuhkovamman vuoksi.
Jeanne Beijerman-Walraven

Jeanne Beijerman-Walraven (14. kesäkuuta 1878 Semarang, Indonesia – 20. syyskuuta 1969 Arnhem) oli alankomaalainen säveltäjä.
Beijerman-Walraven syntyi perheeseen, joka palasi Indonesiasta Alankomaihin äidin kuoltua vuonna 1897. Hän sai yksityistä harmonian ja sävellyksen opetusta Frits Koebergilta Haagissa. Hän työskenteli pianonsoiton opettajana. Beijerman-Walravenilta esitettiin sävellys viululle ja pianolle ensimmäisen kerran Lontoossa vuonna 1907. Myöhemmin hänen teoksiaan esittivät Alankomaissa muiden muassa Utrechts Stedelijk Orkest ja Concertgebouw-orkesteri. Beijerman-Walravenin tuotantoon kuuluu soolopianoteoksia, kamarimusiikkia, vokaalimusiikkia ja orkesteriteoksia. Hänen teoksiaan kustansivat Donemus ja Broekmans & Van Poppel.
Abdul Halim Mu’adzam Shah

| Abdul Halim Mu’adzam Shah |
| --- | --- |
 
Yang di-Pertuan Agong
Valtakausi:  21. syyskuuta 1970 – 20. syyskuuta 1975
Kruunajaiset:  20. helmikuuta 1971
Edeltäjä:  Ismail Nasiruddin Shah
Seuraaja:  Yahya Petra
Valtakausi:  13. joulukuuta 2011 – 12. joulukuuta 2016
Kruunajaiset:  11. huhtikuuta 2012
Edeltäjä:  Mizan Zainal Abidin
Seuraaja:  Muhammad V
Kedahin sulttaani
Valtakausi:  14. heinäkuuta 1958 – 11. syyskuuta 2017
Edeltäjä:  Badlishah
Seuraaja:  Tunku Mahmud Sallehuddin

Syntynyt:  28. marraskuuta 1927 Alor Setar, Kedah
Kuollut:  11. syyskuuta 2017 (89 vuotta) Alor Setar, Malesia
Puoliso:  Sultanah Bahiyah Sultanah Haminah
Lapset:  Tunku Puteri Intan Safinaz  Tunku Soraya Tunku Sarina
Koko nimi:  Tunku Abdul Halim ibni Tunku Badlishah
Suku:  Mahawangsa
Isä:  Badlishah
Äiti:  Tunku Sofiah binti Tunku Mahmud
Uskonto:  sunnalaisuus
Almu’tasimu Billahi Muhibbuddin Tuanku Alhaj Abdul Halim Mu’adzam Shah Ibni Almarhum Sultan Badlishah (28. marraskuuta 1927 – 11. syyskuuta 2017) oli Kedahin osavaltion sulttaani ja Malesian kuningas.
Hän oli Malesian historian ensimmäinen kuningas, joka on kruunattu tehtäväänsä kaksi kertaa. Ensimmäisen kerran hän toimi maan kuninkaana vuosina 1970–1975. Toistamiseen hänet valittiin kuninkaaksi vuonna 2011. Kedahin sulttaaniksi hän nousi isänsä sulttaani Badlishahin kuoltua vuonna 1958.
Akti (filosofia)

Akti on filosofiassa käytetty termi tarkoitukselliselle toiminalle tai teolle. Agentti eli toimija voi aktin välityksellä pyrkiä vuorovaikuttamaan ympäristönsä kanssa tai havainnoimaan sitä. Akti voi olla esimerkiksi pallon heittäminen tai havainnon tekeminen pallosta.
Aktissa agentti on aktiivinen osapuoli, näin ollen esimerkiksi huomatuksi tuleminen ei ole akti jos agentti ei ole tarkoituksellisesti näyttäytynyt tarkoituksenaan tulla huomatuksi. Jos samassa tilanteessa agentti päättää piiloutua estääkseen huomatuksi tulemisen, hän on myös suorittanut aktin. Tarkoituksellista tekemättä jättämistä taas kutsutaan omissioksi.
Akti on keskeinen termi seurausetiikassa koska siinä yleisesti pohditaan erilaisten tekojen seurauksia, niiden tekemistä ja periaatteita jotka ohjaavat tekoja. Toimijaa, joka on tietoinen aktiensa seurauksista kutsutaan moraaliseksi agentiksi.
Aiheesta muualla

Dizionario di filosofia (2009): Atto (italiaksi) (treccani.it/enciclopedia)
Jeanne-Marie Conquer

Jeanne-Marie Conquer (s. 1965) on ranskalainen viulisti. Hän voitti Pariisin konservatorion ensipalkinnon viulunsoitossa 15-vuotiaana ja eteni jatko-opintoihin Pierre Amoyalin ja Jean Hubaeun johdolla.[lähde? ] Hänestä tuli vuonna 1985 Ensemble InterContemporainin jäsen. Conquer on kehittänyt läheisiä taiteellisia yhteistyösuhteita nykysäveltäjien, kuten György Kurtágin, György Ligetin, Péter Eötvösin ja Ivan Fedelen kanssa. Hän on levyttänyt Deutsche Grammophonille.
Conquer oli Pierre Boulez'n Anthèmes II -teoksen solisti Luzernin festivaalilla vuonna 2002 ja ensimmäinen Latinalaisessa Amerikassa esittänyt solisti Buenos Airesissa vuonna 2006. Conquer myös toimi Ligetin viulukonserton esityksen solistina säveltäjän 80-vuotispäivän kunniaksi Pariisin Cité de la Musiquessa vuonna 2003. Hän on solistisen uransa ohella opettanut Pariisin konservatoriossa ja W. A. Mozart -kunnalliskonservatoriossa.
1782

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

7. tammikuuta – Yhdysvaltain ensimmäinen kaupallinen pankki (Bank of North America) aloitti toimintansa.
5. helmikuuta – Espanjan joukot löivät britit ja ottivat haltuunsa Menorcan saaren.
8. maaliskuuta – Gnadenhuttenin joukkomurha (Gnadenhutten massacre) Ohiossa: 90 alkuperäisamerikkalaista murhattiin (29  miestä, 27 naista ja 34 lasta).
16. heinäkuuta – Wolfgang Amadeus Mozartin saksankielisen koomisen oopperan Ryöstö seraljista kantaesitys Wienin Burgtheaterissa.
30. marraskuuta – Yhdysvaltain vapaussota: Yhdysvaltain ja Ison-Britannian edustajat allekirjoittivat alustavan rauhansopimuksen Pariisissa (vahvistettiin myöhemmin Pariisin rauhansopimuksessa).
6. joulukuuta – Joseph Haydnin oopperan Orlando Paladino kantaesitys Esterházassa.
Kiinassa valmistui Siku Quanshu, Kiinan suurin kirjallinen kokoelma (ohitti 1400-luvulta peräisin olevan Yongle ensyklopedian). Kirjoja on sidottuna 36 381 kappaletta (册), lukuja (卷) on yli 79 000, sivuja noin 2,3 miljoonaa ja kiinalaisia kirjoitusmerkkejä arviolta 800 miljoonaa.
Bangkokista tuli pääkaupunki.
Wolfgang Amadeus Mozart: C-mollimessu.
Kuolleita

1. tammikuuta – Johann Christian Bach, saksalainen säveltäjä, Johann Sebastian Bachin poika (s. 1735)
1. tammikuuta – Isä Juan Crespí, espanjalainen roomalaiskatolinen pappi ja tutkimusmatkailija (s. 1721)
4. tammikuuta – Ange-Jacques Gabriel, ranskalainen arkkitehti (s. 1698)
10. helmikuuta – Friedrich Christoph Oetinger, saksalainen pietisti ja teosofi (s. 1702)
17. maaliskuuta – Daniel Bernoulli, alankomaalainen matemaatikko ja fyysikko (s. 1700)
7. huhtikuuta – Taksin, kiinalaissyntyinen kenraali ja Thaimaan kuningas (s. 1734)
12. huhtikuuta – Pietro Metastasio, italialainen runoilija (s 1698)
21. huhtikuuta – Georg Tillaeus, ruotsalainen pappi (s. 1705)
25. huhtikuuta – Anne Bonny, irlantilaissyntyinen merirosvo (s. 1698)
28. huhtikuuta – Carl Magnus Jägerhorn, suomalainen everstiluuntantti ja maaherra (s. 1730)
15. toukokuuta – Sebastião José de Carvalho e Melo, portugalilainen valtiomies (s. 1699)
15. kesäkuuta – Isaak Iselin, sveitsiläinen filosofi (s. 1728)
18. kesäkuuta – John Wood (nuorempi), brittiläinen arkkitehti (s. 1728)
1. heinäkuuta – Charles Watson-Wentworth, brittiläinen poliitikko (s. 1730)
15. heinäkuuta – Farinelli, italialainen kastraattilaulaja (s. 1705)
16. heinäkuuta – Loviisa Ulrika, Ruotsin kuningatar, Aadolf Fredrikin puoliso (s. 1720)
14. syyskuuta – Serafino Filangeri, italialainen katolinen arkkipiispa (s. 1713)
21. marraskuuta – Jacques de Vaucanson, ranskalainen keksijä (s. 1709)
2. joulukuuta – Anders Henrik Ramsay, suomalainen kenraaliluutnantti, valtiopäiväpoliitikko ja maaherra (s. 1707)
27. joulukuuta – Lordi Kames, skotlantilainen filosofi (s. 1696)
31. joulukuuta – Simo Achrenius, suomalainen runoilija ja pappi (s. 1729)
Matti Jylkkä, suomalainen kirkonrakentaja (s. 1713)
Vasili Nejelov, venäläinen arkkitehti (s. 1722)
Joseph Pickford, englantilainen arkkitehti (s. 1734)
Tapahtumia aiheittain

Kirjallisuusvuosi 1782
Ikeda

Ikeda voi tarkoittaa:
Maantiede

Ikeda, Japanin kaupunki Osakan prefektuurissa
Ikeda, Japanin maaseutukaupunki Fukuin prefektuurissa
Ikeda, Japanin maaseutukaupunki Gifun prefektuurissa
Ikeda, Japanin maaseutukaupunki Hokkaidōn prefektuurissa
Ikeda, Japanin maaseutukaupunki Naganon prefektuurissa
Ikedajärvi, Japanin järvi Kyūshūn saarella Kagoshiman prefektuurissa
Henkilöt

Daisaku Ikeda (1928–2023), japanilainen filosofi ja Sōka gakkain puheenjohtaja
Hayato Ikeda (1899–1965), Japanin pääministeri 1960–1964
Hiromi Ikeda (s. 1975), japanilainen entinen jalkapalloilija
Kikunae Ikeda (1864–1936), japanilainen kemisti ja kemian professori
Mitsuo Ikeda (1935–2002), japanilainen vapaapainija ja olympiavoittaja
Naohiro Ikeda (1940–2021), japanilainen lentopalloilija ja olympiamitalisti
Riyoko Ikeda (s. 1947), japanilainen manga-taiteilija ja laulaja
Ryoji Ikeda (s. 1966), japanilainen kokeellisen musiikin artisti ja äänitaiteilija
Sakiko Ikeda (s. 1992), japanilainen jalkapallomaalivahti
Shinobu Ikeda (s. 1962), japanilainen entinen jalkapalloilija
Shōhei Ikeda (s. 1981), japanilainen entinen jalkapalloilija
Shūichi Ikeda (s. 1949), japanilainen näyttelijä
Ikeda Terumasa (1565–1613), japanilainen daimio
Ikeda Tsuneoki (1536–1584), japanilainen daimio
Muuta

Ikeda-klaani, japanilainen klaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ikeda”, voi hakea sivunnimihaulla, laajalla sivunnimihaulla tai tekstihaulla.
Abdelhak Nouri

| Henkilötiedot |
| --- | --- | --- | --- |
Syntymäaika: 2. huhtikuuta 1997 (ikä 27)
Syntymäpaikka: Amsterdam, Alankomaat
Pelipaikka: Keskikenttä
Pituus: 170 cm
Lempinimi: Appie
Junioriseurat
2005–2015: Ajax
Seurat
| Vuodet | Seura | O | (M) |
| 2015–2017 | Jong Ajax | 45 | (11) |
| 2015–2017 | Ajax | 9 | (0) |
Maajoukkue
| 2012 | Alankomaat U15 | 1 | (0) |
| 2012–2013 | Alankomaat U16 | 2 | (0) |
| 2013–2014 | Alankomaat U17 | 12 | (5) |
| 2014 | Alankomaat U18 | 2 | (0) |
| 2014–2016 | Alankomaat U19 | 19 | (9) |
 Seurajoukkueuran tilastot kattavat vain kansalliset sarjat.
Abdelhak "Appie" Nouri (s. 2. huhtikuuta 1997 Amsterdam) on hollantilainen jalkapalloilija, jonka pelipaikka oli keskikenttä. Pääsääntöisesti Nouri pelasi keskikentän keskellä hyökkäävässä roolissa, mutta hän kykeni pelaamaan myös laidalla. Häntä pidettiin yhtenä tulevaisuuden kirkkaimmista tähdistä ja esimerkiksi The Guardian listasi hänet yhdeksi lupaavimmista, vuonna 1997 syntyneistä jalkapalloilijoista. Nourin ura päättyi hänen lyyhistyessä kentän pintaan heinäkuussa 2017.